**Poučenie o BOZP na školskej akcii OŽAZ**

**Dátum akcie: 22.09.2020**

**Pedagogický dozor: Ing. Marianna Halušková**

**Miesto: Areál vodného slalomu Lipt. Mikuláš – Iľanovo – Záv. Poruba – Lipt. Ján**

1. Uvedomujem si, že OŽAZ je akciou organizovanou školou, na ktorej sú vykonávané vyučovacie a výcvikové aktivity definované v pláne kurzu.
2. Na kurz sa vzťahujú ustanovenia školského poriadku a ďalšie predpisy platné pre organizáciu platné pre akcie organizované školou mimo miesta sídla školy.
3. Počas trvania kurzu je pre žiakov zakázaná konzumácia alkoholu, cigariet a iných omamných prostriedkov
4. Žiak je povinný dodržiavať organizačno-technické nariadenia pedagogického dozoru
5. Niektoré stanovené činnosti žiak vykonáva, len v skupinách, ktoré boli vopred určené
6. Počas OŽAZ-u žiaci vykonávajú len činnosť, ktorá bola definovaná ako vzdelávacia oblasť určená pedagogickým zamestnancom
7. Zdravotné ťažkosti, ktoré sa u žiakov vyskytnú počas kurzu, sú žiaci povinní nahlásiť pedagogickému zamestnancovi
8. Na OŽAZ nastupujú žiaci vyspatí a oddýchnutí, aby sa minimalizovalo riziko úrazu z týchto príčin. Preto je nevyhnutné dodržiavať nočný kľud, zásady životosprávy a regenerácie.
9. **V prípade, že OŽAZ trvá viac ako jeden deň**, žiak dodržiava časové termíny nástupov na zamestnanie, rešpektuje termíny stanovené na osobné voľno, termín večierky a nočný kľud
10. Počas nočného kľudu, žiaci zotrvávajú vo svojich izbách a v žiadnom prípade nesmú opustiť priestory stanovené pedagogickými zamestnancami. Izbu je možné opustiť iba v prípade návštevy toalety, alebo nutného kontaktu s pedagogickými zamestnancami (napríklad nahlásenie zdravotných problémov, alebo porušovania nočného kľudu)
11. Počas nočného kľudu sa žiaci na izbách nezamykajú, aby bola možná kontrola prítomnosti žiakov na izbe, alebo pre prípad evakuácie izby v prípade požiaru.
12. Každú aktivitu, ktorá nesúvisí so zamestnaním na kurze a pri ktorej žiaci opustia priestory, môžu žiaci vykonať len so súhlasom pedagogického zamestnanca
13. Cennosti a peniaze žiaci nenechávajú bez dozoru a za ich zabezpečenie nesú žiaci osobnú zodpovednosť. Študenti nezabudnúť na: športové nepremokavé oblečenie, obväz, poznámkový zošit, písacie potreby, preukaz poistenca, OP.
14. V prípade hrubého porušenia menovaných pravidiel môže byť žiak z kurzu vylúčený a v súlade so školským poriadkom rozhodnutím pedagogickej rady mu bude udelené výchovné opatrenie.
15. Ráno, v deň konania OŽAZ-u študenti podpisom potvrdia, že sa oboznámili s poučením o BOZP na OŽAZ-e.